stanford-oval/wikipedia huggingface dataset:
โทเคนที่ไม่สามารถทดแทนกันได้

โทเคนที่ไม่สามารถทดแทนกันได้ (อังกฤษ: non-fungible token) หรือ เอ็นเอฟที (NFT) หน่วยของที่จัดเก็บข้อมูลในบัญชีแยกประเภทดิจิทัล หรือบล็อกเชน ที่รับรองว่าสินทรัพย์ดิจิทัลที่ไม่ซ้ำกัน ดังนั้นจึงไม่สามารถทดแทนกันได้ เอ็นเอฟทีสามารถใช้แทน รูปถ่าย วิดีโอ เสียง และไฟล์ดิจิทัลประเภทอื่น ๆ อย่างไรก็ตาม การเข้าถึงสำเนาของไฟล์ต้นฉบับไม่จำกัดเฉพาะผู้ซื้อเอ็นเอฟที สำเนาของรายการดิจิทัลเหล่านี้พร้อมให้ทุกคนได้รับ เอ็นเอฟทีมีการติดตามในบล็อกเชน เพื่อให้เจ้าของมีหลักฐานการเป็นเจ้าของที่แยกออกจากลิขสิทธิ์
บางศิลปะดิจิทัลเอ็นเอฟทีก็คล้ายกับตัวละครภาพพิกเซล เช่น ศิลปะเจนเนอร์เรทีฟ
เอ็นเอฟที เป็นหน่วยของที่จัดเก็บข้อมูลในบัญชีแยกประเภทดิจิทัล หรือบล็อกเชน ที่รับรองว่าไฟล์ดิจิทัลไม่ซ้ำกัน ดังนั้นจึงไม่สามารถทดแทนกันได้ ที่รับรองไฟล์ดิจิทัลใด ๆ ที่ไม่ซ้ำกันฟังก์ชัน เอ็นเอฟทีทำหน้าที่เหมือนโทเคนการเข้ารหัส แต่แตกต่างจากสกุลเงินดิจิทัลอย่างบิตคอยน์ คือไม่สามารถใช้แทนกันได้หรือไม่สามารถเปลี่ยนแปลงได้ ถูกสร้างขึ้นเมื่อบล็อกเชนสตริงเรคคอร์ดของความยุ่งยากในการเข้ารหัส ชุดอักขระที่ตรวจสอบชุดข้อมูลว่าไม่ซ้ำกัน ลงในบันทึกก่อนหน้าดังนั้นจึงสร้างห่วงโซ่ของบล็อกข้อมูลที่สามารถระบุตัวตนได้ กระบวนการธุรกรรมการเข้ารหัสนี้ช่วยให้มั่นใจได้ถึงการพิสูจน์ตัวตนของไฟล์ดิจิทัลแต่ละไฟล์โดยจัดเตรียมลายเซ็นดิจิทัลที่ใช้เพื่อติดตามความเป็นเจ้าของผลงานเอ็นเอฟที อย่างไรก็ตามการเชื่อมโยงข้อมูลที่ชี้ไปยังรายละเอียดเช่นสถานที่จัดเก็บงานศิลปะอาจสูญหายได้ นอกจากนี้การเป็นเจ้าของผลงานเอ็นเอฟที ไม่ได้ให้ลิขสิทธิ์โดยเนื้อแท้ในเนื้อหาดิจิทัลใด ๆ ที่โทเคนแสดงถึง แม้ว่าอาจขายผลงานเอ็นเอฟที ที่เป็นตัวแทนของผลงานของเขา แต่ผู้ซื้อจะไม่จำเป็นต้องได้รับสิทธิพิเศษด้านลิขสิทธิ์เมื่อมีการเปลี่ยนแปลงความเป็นเจ้าของผลงานเอ็นเอฟที ดังนั้นเจ้าของเดิมจึงได้รับอนุญาตให้สร้างเอ็นเอฟทีของงานเดียวกันได้อีก ในแง่นั้นเอ็นเอฟทีเป็นเพียงหลักฐานแสดงความเป็นเจ้าของที่แยกออกจากลิขสิทธิ์
เอ็นเอฟทีในประเทศไทย

ในประเทศไทย ตามประกาศคณะกรรมการกำกับหลักทรัพย์และตลาดหลักทรัพย์ที่ปรากฏในราชกิจจานุเบกษา ห้ามซื้อขายโทเคนเอ็นเอฟทีในศูนย์ซื้อขายสินทรัพย์ดิจิทัล
โทรทัศน์รัฐสภา ไอพีทีวี 1

| --- | --- |

รูปแบบ: เผยแพร่ความรู้ ข้อมูลข่าวสารด้านนิติบัญญัติที่มีความน่าเชื่อถือไปสู่สาธารณชน
ประเทศ:  ไทย
พื้นที่แพร่ภาพ:  ประเทศไทย
เครือข่าย: ช่องรายการโทรทัศน์ที่ไม่ใช้คลื่นความถี่: CAT IPTV, Internet TV
คำขวัญ: โทรทัศน์นิติบัญญัติ สิทธิการรับรู้ของประชาชน
สำนักงานใหญ่: สำนักเทคโนโลยีสารสนเทศและการสื่อสาร สำนักงานเลขาธิการวุฒิสภา เลขที่ 499 อาคารสุขประพฤติ ชั้น 13 ถนนประชาชื่น แขวงบางซื่อ เขตบางซื่อ กรุงเทพมหานคร
แบบรายการ
ภาษา: ไทย
ระบบภาพ: 576ไอ (16:9 คมชัดมาตรฐาน)
ความเป็นเจ้าของ
เจ้าของ: สำนักงานเลขาธิการวุฒิสภา
บุคลากรหลัก: นายนัฑ ผาสุข  (เลขาธิการวุฒิสภา ปฏิบัติหน้าที่เลขาธิการสภานิติบัญญัติแห่งชาติ) ผู้บริหารเทคโนโลยีสารสนเทศระดับสูงนายพงศ์กิตติ์ อรุณภักดีสกุล  (ที่ปรึกษาด้านการเมือง การปกครอง และการบริหารจัดการ) ผู้อำนวยการสถานี นายนรมิตร  คุณโลกยะ  (ผู้อำนวยการสำนักเทคโนโลยีสารสนเทศและการสื่อสาร) 
ช่องรอง: สถานีโทรทัศน์รัฐสภา
ประวัติ
เริ่มออกอากาศ: พิธีเปิดอย่างเป็นทางการ: 7 เมษายน พ.ศ. 2559 (8 ปี) ทดลองออกอากาศ (ได้รับใบอนุญาต): 26 ตุลาคม พ.ศ. 2558 (9 ปี) พิธีเปิด Senate Channel: 23 มกราคม พ.ศ. 2555 (12 ปี) 
ชื่อเดิม: โทรทัศน์วุฒิสภา, NLA Channel
ลิงก์
เว็บไซต์: http://iptv1.senate.go.th
ออกอากาศ

เคเบิลทีวี
ความร่วมมือ: สมาคมการค้าผู้ประกอบการเคเบิลทีวี
สื่อสตรีมมิง
Mobile Application: Senate Channel ระบบปฏิบัติการ iOS  ระบบปฏิบัติการ Android 
เว็บไซต์: http://iptv1.senate.go.th
 
โทรทัศน์รัฐสภา ไอพีทีวี 1 (อังกฤษ: Parliament IPTV 1 - IPTV 1; ชื่อเดิม: โทรทัศน์วุฒิสภา (Senate TV), Senate Channel, NLA Channel) เริ่มต้นจากการถ่ายทอดสดการประชุมวุฒิสภาด้วยระบบอินเทอร์เน็ต ผ่านเว็บไซต์วุฒิสภา www.senate.go.th ตั้งแต่ปี พ.ศ. 2545 ด้วยตระหนักถึงความสำคัญในประเด็นสิทธิรับรู้ข้อมูลข่าวสารสาธารณะตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 ในมาตรา 58 และมาตรา 59  นับว่าเป็นจุดเร่มต้นในการแพร่ภาพและเสียงที่ดำเนินการภายใต้ความรับผิดชอบของสำนักงานเลขาธิการวุฒิสภา
เหตุผลความจำเป็นในการดำเนินการสถานีโทรทัศน์รัฐสภา ไอพีทีวี 1

ด้วยอำนาจหน้าที่ของวุฒิสภา ตามบทบัญญัติของรัฐธรรมแห่งราชอาณาจักรไทย กอปรกับปัจจัยแวดล้อมในการดำเนินการเผยแพร่ภาพและเสียงโดยสำนักงานเลขาธิการวุฒิสภา คณะกรรมการเทคโนโลยีสารสนเทศและการสื่อสารของสภานิติบัญญัติแห่งชาติ ได้มีการพิจารณาและเห็นชอบให้สำนักงานเลขาธิการวุฒิสภา ปฏิบัติหน้าที่สำนักงานเลขาธิการสภานิติบัญญัติแห่งชาติ (ในขณะนั้น) ดำเนินการให้บริการโทรทัศน์แบบไม่ใช้คลื่นความถี่ โดยใช้เทคโนโลยี IPTV ด้วยเหตุผลที่สำคัญ ดังนี้
สนองต่อความจำเป็นในอนาคต เมื่อมีการย้ายสถานที่ทำการ และสถานที่ประชุมของรัฐสภาไปยังอาคารรัฐสภาแห่งใหม่ (สัปปายะสภาสถาน) อาจเกิดกรณีที่มีการประชุมของวุฒิสภา และสภาผู้แทนราษฎรในเวลาเดียวกัน ซึ่งจำเป็นต้องมีการถ่ายทอดสดการประชุมของสภาทั้งสอง ดังนั้นจึงต้องมีสื่อของรัฐสภาเพื่อเป็นช่องทางในการรองรับเมื่อเกิดกรณีดังกล่าว นอกจากนั้นยังสามารถใช้เป็นช่องทางเผยแพร่ข้อมูล ข่าวสาร สร้างความรู้ ความเข้าใจที่ถูกต้อง และมีความน่าเชื่อถือ
ความคุ้มค่าด้านการใช้จ่ายงบประมาณ จากจุดเริ่มต้นในการพัฒนาสถานีโทรทัศน์รัฐสภา ไอพีทีวี 1 คือการถ่ายทอดสดการประชุมวุฒิสภาผ่านเว็บไซต์ โดยเป็นการใช้เทคโนโลยีอินเทอร์เน็ตที่ใช้งบประมาณไม่สูงในการดำเนินการ ซึ่งต่อมาเมื่อสำนักงานเลขาธิการวุฒิสภามีแนวคิดในการจัดทำช่องรายการโทรทัศน์ จึงได้พิจารณาเลือกรูปแบบการดำเนินการโดยใช้เทคโนโลยี IPTV  (Internet Protocol Television) อันเป็นการนำเทคโนโลยีโทรทัศน์มาประยุกต์ใช้ในการเผยแพร่สัญญาณภาพและเสียงด้วยเทคโนโลยีอินเทอร์เน็ตความเร็วสูงผ่านเครือข่ายบรอดแบนด์ที่ครอบคลุมอยู่ทั่วประเทศ โดยในระยะเริ่มต้นของการดำเนินการนั้น ยังสามารถนำอุปกรณ์ของสำนักงานฯ ที่มีอยู่บางส่วนมาใช้ประโยชน์ได้ ซึ่งนับว่าเทคโนโลยี IPTV เป็นรูปแบบที่มีความคุ้มค่าและเหมาะสมในการดำเนินการภายใต้ข้อจำกัดด้านงบประมาณ
ความสอดคล้องกับพฤติกรรมและเทคโนโลยีที่เปลี่ยนแปลง ด้วยพฤติกรรมในการรับรู้ข้อมูลข่าวสารที่เปลี่ยนแปลงไป ซึ่งปัจจุบันความนิยมในการบริโภคสื่อในรูปแบบใหม่ (New Media) มีแนวโน้มเพิ่มขึ้นอย่างต่อเนื่อง ในขณะที่ความนิยมต่อสื่อในรูปแบบเดิมกำลังลดลง โดยเมื่อปี 2555 สำนักงานเลขาธิการวุฒิสภาได้เริ่มพัฒนา Mobile Application เพื่อเป็นช่องทางการรับชมการถ่ายทอดสดการประชุมวุฒิสภาผ่านอุปกรณ์เคลื่อนที่ (Mobile Device) และยังได้มีการพัฒนา ปรับปรุงประสิทธิภาพอย่างต่อเนื่อง เพื่อให้สอดคล้องกับวิทยาการความก้าวหน้าทางเทคโนโลยี อีกทั้งพฤติกรรมการใช้ ICT ที่เปลี่ยนแปลงไป
ความร่วมมือด้านการดำเนินการของสถานีโทรทัศน์รัฐสภา ไอพีทีวี 1 (ระหว่างสำนักงานเลขาธิการวุฒิสภากับหน่วยงานภายนอก)

เนื่องจากข้อจำกัด และปัจจัยความพร้อมหลายประการ ในการดำเนินการของสถานีโทรทัศน์รัฐสภา ไอพีทีวี 1  ระยะแรก ภายหลังได้รับใบอนุญาตประกอบกิจการ จาก กสทช.  คณะกรรมการเทคโนโลยีสารสนเทศและการสื่อสารของสภานิติบัญญัติแห่งชาติ ได้เห็นชอบตามที่คณะอนุกรรมการข้างต้นเสนอ โดยให้ดำเนินการประสานความร่วมมือกับหน่วยงานภายนอก ที่เกี่ยวข้องกับการดำเนินงานด้านโทรทัศน์ ที่มีศักยภาพ ประสบการณ์ และความพร้อมในการให้การสนับสนุนในด้านต่าง ๆ ของสถานีโทรทัศน์รัฐสภา ไอพีทีวี 1 
	ดังนั้น สำนักงานเลขาธิการวุฒิสภา จึงจัดให้มีพิธีลงนาม พร้อมทั้งได้ลงนามในบันทึกข้อตกลงความร่วมมือ กับหน่วยงานภายนอก ดังนี้
| ความร่วมมือ | หน่วยงาน | วันที่ลงนาม |
| --- | --- | --- |
| พัฒนาระบบและจัดทำช่องรายการโทรทัศน์รัฐสภา ไอพีทีวี 1 (Parliament IPTV 1) | - มหาวิทยาลัยสุโขทัยธรรมาธิราช   - มหาวิทยาลัยรังสิต | 19 กันยายน พ.ศ. 2558 |
| สนับสนุนการดำเนินงานของสถานีโทรทัศน์รัฐสภา ไอพีทีวี 1 (Parliament IPTV 1) | สมาคมการค้าผู้ประกอบการเคเบิลทีวี | 15 มีนาคม พ.ศ. 2559 |
| สนับสนุนและเผยแพร่ประชาสัมพันธ์ข้อมูลข่าวสารด้านนิติบัญญัติผ่านศูนย์ดิจิตอลชุมชน | สำนักงานส่งเสริมการศึกษานอกระบบและการศึกษาตามอัธยาศัย (สำนักงาน กศน.) สำนักงานปลัดกระทรวงศึกษาธิการ | 25 พฤศจิกายน พ.ศ. 2559 |
| ความร่วมมือทางวิชาการเพื่อจัดทำสื่อดิจิทัล | มหาวิทยาลัยศรีปทุม (โดยคณะดิจิทัลมีเดีย) | 2 กุมภาพันธ์ พ.ศ. 2560 |
↑  http://news.senate.go.th/news-legislative.php?y=2559&m=4#4681
↑  http://news.senate.go.th/news-senate.php?y=2555&m=1#14%5Bลิงก์เสีย%5D
↑  http://news.senate.go.th/news-senate.php?y=2555&m=5#1590%5Bลิงก์เสีย%5D
↑  http://www.radioparliament.net/parliament/viewNews.php?nId=4934%5Bลิงก์เสีย%5D
↑  http://www.radioparliament.net/parliament/viewNews.php?nId=6617%5Bลิงก์เสีย%5D
↑  http://www.radioparliament.net/parliament/viewNews.php?nId=6893%5Bลิงก์เสีย%5D
ไซกอนเทรดเซ็นเตอร์

| ไซกอนเทรดเซ็นเตอร์ |
| --- | --- |


สถิติความสูง
เป็นสิ่งก่อสร้างที่สูงที่สุดในVietnam  ตั้งแต่ ค.ศ. 1997 ถึง ค.ศ. 2010
ข้อมูลทั่วไป
ประเภท: สำนักงาน, ร้านค้าปลีก, ร้านอาหาร
ที่ตั้ง: นครโฮจิมินห์, ประเทศเวียดนาม
แล้วเสร็จ: ค.ศ. 1997
เปิดใช้งาน: กรกฎาคม ค.ศ. 1997
ความสูง
เสาอากาศ: 160 m (520 ft)
หลังคา: 145 m (476 ft)
ชั้นบนสุด: 137 m (449 ft)
ข้อมูลทางเทคนิค
จำนวนชั้น: 34 ชั้น (และใต้ดิน 2 ชั้น)
พื้นที่แต่ละชั้น: 55,792 ตารางเมตร (600,540 ตารางฟุต)
ลิฟต์: 12 ตัว
การออกแบบและการก่อสร้าง
สถาปนิก: WMKY Architects Engineer Ltd. (ฮ่องกง)
ผู้พัฒนาโครงการ: LUKS Industrial Ltd. (ฮ่องกง)
ไซกอนเทรดเซ็นเตอร์ (อังกฤษ: Saigon Trade Center) เป็นอาคารสูงในนครโฮจิมินห์ ประเทศเวียดนาม เริ่มก่อสร้างตั้งแต่เดือนเมษายน ค.ศ. 1994 และสร้างเสร็จสมบูรณ์ในเดือนกรกฎาคม ค.ศ. 1997 มีความสูง 145 เมตร (476 ฟุต) และเคยเป็นอาคารที่สูงที่สุดในประเทศเวียดนามเมื่อสร้างเสร็จในขณะนั้น (ค.ศ. 1997-2010)
อาคารมีจำนวนชั้น 33 ชั้น มีพื้นที่กว่า 54,000 ตารางเมตร มีลิฟต์โดยสารใช้สำหรับลูกค้า 10 ตัว อีก 2 ตัว ใช้สำหรับการให้บริการเท่านั้น โดยอาคารมีเสาอากาศ 3 เสาซึ่งทำให้ความสูงรวมของอาคารเพิ่มขึ้นถึง 160 เมตร และบนดาดฟ้าของอาคารมีร้านกาแฟชื่อ "แพโนรามา" ผู้ใช้บริการสามารถมองเห็นทิวทัศน์เมืองและเส้นขอบฟ้าได้
ไซกอนเทรดเซ็นเตอร์ก่อสร้างด้วยคอนกรีตเสริมเหล็กและแก้วหุ้มสำหรับภายนอก
10°47′03″N 106°42′13″E﻿ / ﻿10.78417°N 106.70361°E﻿ / 10.78417; 106.70361
โทนี พูลิส

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  แอนโทนี ริชาร์ด พูลิส
เกิด:   (1958-01-16) 16 มกราคม ค.ศ. 1958 (66 ปี)
เกิดที่:  นิวพอร์ต เวลส์
สูง:  1.75 เมตร (5 ฟุต 9 นิ้ว)
ตำแหน่ง:  กองหลัง
ข้อมูลสโมสร
สโมสรปัจจุบัน:  เวสต์บรอมมิชอัลเบียน
ชุดเยาวชน
1964-1966:  ริตอนเบเวอร์
1966-1972:  นิวพอร์ตคันทรี (เยาวชน)
ชุดใหญ่*
| ปี |  ทีม |  ลงเล่น† |  (ประตู)† |
| 1975-1981 |  บริสตอลโรเวอส์ |  85 |  (3) |
| 1981-1986 |  นิวพอร์ตคันทรี |  77 |  (1) |
| 1986-1992 |  บอร์นมัท |  102 |  (6) |
| รวม |   |  264 |  (10) |
ทีมชาติ
| 1972-1989 |  เวลส์ |  130 |  (16) |
ผู้จัดการทีม
1992-1994:  บอร์นมัท
1994-1999:  จิลลิงงัม
1999-2002:  บริสตอลซิตี
2002-2005:  พอร์ตสมัท
2005-2006:  พลิมัทอาร์ไกล์
2006-2013:  สโตกซิตี
2013-2014:  คริสตัลพาเลซ
2015-2017:  เวสต์บรอมมิชอัลเบียน
2017:  มิดเดิลส์เบรอ
 จำนวนนัดที่ลงเล่นให้ชุดใหญ่และจำนวนประตูนับเฉพาะลีกท้องถิ่นเท่านั้น.  † ลงเล่น (ประตู) 
โทนี พูลิส (อังกฤษ: Tony Pulis) มีชื่อเต็มว่า แอนโทนี ริชาร์ด พูลิส (Anthony Richard Pulis) เกิดเมื่อวันที่ 16 มกราคม ค.ศ. 1958  ในเมืองนิวพอร์ตของเวลส์ อดีตเคยเป็นนักฟุตบอลในเวลส์ เช่น จิลลิงงัม, นิวพอร์ตคันทรี, บริสตอลโรเวอส์ ตั้งแต่ปี ค.ศ. 1975 และเลิกเล่นไปในปี ค.ศ. 1992 แล้วหันมาเป็นผู้จัดการทีมฟุตบอลแทน  โดยมีเอกลักษณ์ประจำตัว คือ นิยมสวมหมวกแก๊ปขณะทำหน้าที่ เป็นอดีตผู้จัดการทีมสโตกซิตี
ต่อมาพูลิสได้เป็นผู้จัดการคริสตัลพาเลซ โดยเข้ามาทำหน้าที่ในเดือนพฤศจิกายน ค.ศ. 2013 ในขณะที่ทีมมีคะแนนเพียง 4 แต้มเท่านั้น แต่เมื่อจบฤดูกาลสามารถนำพาทีมให้อยู่ในอันดับที่ 11 ได้อย่างน่าทึ่ง และได้รับรางวัลผู้จัดการยอดเยี่ยมแห่งปีของพรีเมียร์ลีก ปี 2013-2014 แต่ทว่าพูลิสเป็นได้เพียงฤดูกาลเดียวก็ได้ประกาศลาออก เพราะมีปัญหาข้ดแย้งกับประธานสโมสร คือ สตีฟ แพริช เรื่องการซื้อนักฟุตบอลใหม่เข้าทีม ซึ่งการลาออกครั้งนี้ได้เกิดขึ้นก่อนที่จะเริ่มฤดูกาล 2014-15 เพียงไม่กี่วัน
ต่อมาในวันที่ 1 มกราคม ค.ศ. 2015 โทนี พูลิส ก็ได้เข้ารับตำแหน่งผู้จัดการทีมเวสต์บรอมมิชอัลเบียน ด้วยสัญญา 2 ปีครึ่ง โดยทำหน้าที่ครั้งแรกในการคุมทีมพบกับ เกตส์เฮด ทีมในระดับคอนเฟอเรนซ์พรีเมียร์ ในรายการเอฟเอคัพ 2014–15 ที่สนามเดอะฮอว์ธอร์น โดยเวสต์บรอมมิชอัลเบียนเป็นฝ่ายเอาชนะไปได้ 7-0 ประตู ในวันที่ 3 มกราคม ปีเดียวกัน
ผลงานการคุมทีม

สโตกซิตี
รองชนะเลิศ เอฟเอคัพ  1 สมัย: 2010-2011
แหล่งข้อมูลอื่น

Tony Pulis profile at stokecityfc.com
Points are the prizes for Stoke boss Tony Pulis BBC Sport blog on Tony Pulis
Guy Butters interview on Tony Pulis at theargus.co.uk
| ด ค กสโมสรฟุตบอลคริสตัลพาเลซ – ผู้จัดการทีม |
| --- | --- |
 Robson (1905–07)  Goodman (1907–25)  Maley (1925–27)  Mavin (1927–30)  Tresadern (1930–35)  Bromilow (1935–36)  Moyes (1936)  Bromilow (1936–39)  Irwin (1939–47)  Butler (1947–49)  Rooke (1949–50)  Dawes & Slade (1950–51)  Scott (1951–54)  Spiers (1954–58)  G. Smith (1958–60)  Rowe (1960–62)  Graham (1963–66)  Rowec (1966)  Head (1966–72)  Allison (1973–76)  Venables (1976–80)  Walleyc (1980)  Allison (1980–81)  Gradi (1981)  Kember (1981–82)  Mullery (1982–84)  Bassett (1984)  Coppell (1984–93)  A. Smith (1993–95)  Coppell (1995–96)  Bassett (1996–97)  Coppell (1997–98)  Lombardo & Brolinp (1998)  Noades & Lewingtonc (1998)  Venables (1998–99)  ค็อปเปลล์ (1999–2000)  เอ. สมิท (2000–01)  เคมเบอร์c (2001)  บรูซ (2001)  เคมเบอร์ & บูลลิแวนต์c (2001)  ฟรานซิส (2001–03)  เคมเบอร์ (2003)  ไซมอนส์c (2003)  Dowie (2003–06)  Taylor (2006–07)  Symonsc (2007)  วอร์น็อก (2007–10)  Hart (2010)  Burley (2010–11)  Freedman (2011–12)  Lawrence & Flemingc (2012)  Holloway (2012–13)  Millenc (2013)  พูลิส (2013–14)  Millenc (2014)  วอร์น็อก (2014)  Millenc (2014–15)  พาร์ดิว (2015–16)  อัลลาร์ไดซ์ (2016–17)  เดอ บูร์ (2017)  ฮอดจ์สัน (2017–21)  วีเยรา (2021–23)  ฮอดจ์สัน (2023–24)  กลาสเนอร์ (2024–)  (c) = รักษาการ, (p) ผู้เล่น-ผู้จัดการทีม
| ด ค กสโมสรฟุตบอลมิดเดิลส์เบรอ – ผู้จัดการทีม |
| --- | --- |
 J. Robson (1899–1905)  Mackie (1905–06)  Aitken (1906–09)  Gunter (1909–10)  Walker (1910–11)  McIntoshs (1911–19)  Howie (1920–23)  Bamlett (1923–26)  McWilliam (1927–34)  Gillow (1934–44)  Jack (1944–52)  Rowley (1952–54)  Dennison (1954–63)  Carter (1963–66)  Anderson (1966–73)  Shepherdsonc (1973)  Charlton (1973–77)  Neal (1977–81)  Murdoch (1981–82)  Allison (1982–84)  Charltonc (1984)  Maddren (1984–86)  Rioch (1986–90)  Todd (1990–91)  Lawrence (1991–94)  ร็อบสัน (1994–2001)  Venables (2001)  McClaren (2001–06)  เซาท์เกต (2006–09)  สตรักคัน (2009–10)  Agnewc (2010)  Mowbray (2010–13)  Venusc (2013)  การังกา (2013–17)  Agnewc (2017)  มังก์ (2017)  พูลิส (2017–19)  วูดเกต (2019–20)  วอร์น็อก (2020–21)  วิลเดอร์ (2021–22)  แคร์ริก (2022–)  (s) = เลขาธิการ; (c) = รักษาการ
ไชแอนน์ (รัฐไวโอมิง)

| ไชแอนน์ |
| --- | --- |
State capital and city
City of Cheyenne
Downtown Cheyenne, looking north from I-80
สมญา: Magic City of the Plains; Capital City (of Wyoming); The Frontier City
Cheyenneสถานที่ตั้งในสหรัฐ
พิกัด: 41°8′24″N 104°49′13″W﻿ / ﻿41.14000°N 104.82028°W﻿ / 41.14000; -104.82028
ประเทศ: สหรัฐ
รัฐ: รัฐไวโอมิง
เคาน์ตี: Laramie
ก่อตั้ง: 1867
ตั้งชื่อจาก: ชาวไชแอนน์
การปกครอง
 • Mayor: Marian Orr (R)
พื้นที่
 • นคร: 32.25 ตร.ไมล์ (83.52 ตร.กม.)
 • พื้นดิน: 32.14 ตร.ไมล์ (83.23 ตร.กม.)
 • พื้นน้ำ: 0.11 ตร.ไมล์ (0.29 ตร.กม.)  0.45%
ความสูง: 6,062 ฟุต (1,848 เมตร)
ประชากร (2010)
 • นคร: 59,466 คน
 • ประมาณ (2018): 63,957 คน
 • อันดับ: US: 589th
 • ความหนาแน่น: 1,990.14 คน/ตร.ไมล์ (768.40 คน/ตร.กม.)
 • เขตเมือง: 73,588 (US: 377th) คน
 • รวมปริมณฑล: 98,976 (US: 356th) คน
เขตเวลา: UTC−7 (Mountain)
 • ฤดูร้อน  (เวลาออมแสง): UTC−6 (Mountain)
Zip Code: 82001, 82002, 82003, 82006, 82007, 82008, 82009, 82010
รหัสพื้นที่: 307
FIPS code: 56-13900
GNIS feature ID: 1609077
Highways:      
เว็บไซต์: www.cheyennecity.org
Most populous Wyoming City
ไชแอนน์ (อังกฤษ: Cheyenne) เป็นเมืองหลวงและเมืองที่มีประชากรมากที่สุดของรัฐไวโอมิง สหรัฐ และเป็นเคาน์ตีซีของลารามีเคาน์ตี มีประชากร 59,466 คน (ค.ศ. 2010) เขตมหานครมีประชากร 91,738 คน (ค.ศ. 2010) เป็นเขตมหานครที่มีประชากรมากเป็นอันดับ 354 ของสหรัฐ
ชื่อเมืองตั้งชื่อตามชนเผ่าไชแอนน์ หนึ่งในชนเผ่าที่มีชื่อเสียงที่สุดและเป็นชนเผ่าบริเวณเกรตเพลนส์ มีความใกล้ชิดกับอะแรปาโฮ (Arapaho)
ไซซี

รูปวาดในจินตนาการ นางไซซี
ไซซี ตามสำเนียงแต้จิ๋ว หรือ ซี ซือ ตามสำเนียงกลาง (จีน: 西施; พินอิน: Xī Shī; เวด-ไจลส์: Hsi1 Shih1) ชื่อเดิมคือ อี๋กวง (จีน: 夷光; พินอิน: Yí Guāng; อังกฤษ: Yi Guang) เป็นหนึ่งในสี่หญิงงามแห่งแผ่นดินจีน เกิดประมาณ 506 ปีก่อนคริสตกาล หรือ พ.ศ. 37 ซึ่งตรงกับยุคชุนชิว ที่มณฑลเจ้อเจียง ในแคว้นเยว่ (State of Yue)
ไซซีได้รับฉายานามว่า "มัจฉาจมวารี" (จีน: 沉魚 พินอิน: chén yú) ซึ่งหมายถึง "ความงามที่ทำให้แม้แต่ฝูงปลายังต้องจมลงสู่ใต้น้ำ" (so beautiful as to make swimming fish sink)
ในยุคเลียดก๊กที่แต่ละแคว้นรบกันนั้น แคว้นอู๋ (State of Wu) เป็นแคว้นที่มีกองกำลังทหารที่แข็งแกร่งจึงสามารถรบชนะแคว้นเยว่และจับตัวเยว่อ๋องโกวเจี้ยน และเสนาธิการฟ่านหลีไปเป็นตัวประกันที่แคว้นอู๋ด้วย เยว่อ๋องโกวเจี้ยนต้องการที่จะแก้แค้นเพื่อกู้ชาติแต่จำต้องยอมจงรักภักดีเพื่อให้อู๋อ๋องไว้ใจ
ครั้งหนึ่งอู๋อ๋องเกิดมีอาการปวดท้อง บรรดาหมอหลวงทั้งหลายไม่สามารถให้การรักษาได้ เยว่อ๋องโกวเจี้ยนได้ชิมอุจจาระของอู๋อ๋องต่อหน้าเสนาธิการทั้งปวง  และบอกว่าอู๋อ๋องเพียงแค่มีพระวรกายที่เย็นเกินไป หากได้ดื่มสุราและทำร่างกายให้อบอุ่นขึ้นก็จะมีอาการดีขึ้นเอง และเมื่ออู๋อ๋องได้ทำตามก็หายประชวร อู๋อ๋องเห็นว่าเยว่อ๋องโกวเจี้ยนมีความจงรักภักดีจึงปล่อยตัวกลับคืนสู่แคว้นเยว่
เมื่อกลับสู่แคว้นเยว่ เยว่อ๋องโกวเจี๋ยนก็วางแผนที่จะกู้ชาติทันที โดยมีฟ่านหลีเป็นเสนาธิการคอยให้คำปรึกษา ฟ่านหลีได้เสนอแผนการสามอย่าง คือ ฝึกฝนกองกำลังทหาร พัฒนาด้านกสิกรรม และ ส่งสาวงามไปเป็นเครื่องบรรณาการ พร้อมกับเป็นสายคอยส่งข่าวภายในให้
ไซซีเป็นหญิงสาวชาวบ้าน ลูกสาวคนตัดฟืนที่เขาจู้หลัวซาน (ภาษาแต้จิ๋ว กิวล่อซัว)  นางถูกพบครั้งแรกขณะซักผ้าริมลำธาร นางมีหน้าตางดงามมาก พร้อมกับนางเจิ้งต้าน (แต้ตั๋น) ซึ่งมีความงามไม่แพ้กัน  ฟ่านหลี (เถาจูกง) เสนาบดีแคว้นเยว่เป็นผู้ดูแลอบรมนางทั้ง 2 ให้มีอุดมการณ์เพื่อบ้านเมือง เป็นเวลานานถึง 3 ปี เพื่อที่จะไปเป็นบรรณาการให้กับแคว้นอู๋ เพื่อมอมเมาให้อู๋อ๋องฟูไช เจ้านครแคว้นอู๋ ลุ่มหลงอยู่กับเสน่ห์ของนาง จนไม่บริหารบ้านเมือง ซึ่งอู๋อ๋องฟูไชหลงใหลนางไซซีมากกว่านางเจิ้งต้าน ทำให้นางเจิ้งต้านน้อยใจจนผูกคอตาย ขณะที่มาอยู่ได้เพียงปีเศษเท่านั้น ผ่านไป 13 ปี เมื่อแคว้นอู่อ่อนแอลง แคว้นเยว่ก็สามารถเอาชนะได้สำเร็จในที่สุด
ภายหลังจากที่อู่อ๋องฟูไชฆ่าตัวตายไปแล้ว นางกับฟ่านหลีที่ว่ากันว่า ได้ผูกสัมพันธ์ทางใจไว้ก่อนหน้านั้นแล้ว ก็ได้หายตัวไปพร้อมกันหลังเหตุการณ์นี้ บ้างก็ว่าทั้งคู่ได้เดินทางท่องเที่ยวไปเรื่อย ๆ และไปใช้ชีวิตอยู่ด้วยกันที่ทะเลสาบไซ้โอว (ทะเลสาบซีหู) เป็นต้น
โทษต้องห้าม

โทษต้องห้าม (อังกฤษ: interdict) ในนิกายโรมันคาทอลิกหมายถึงการตำหนิโทษโดยคริสตจักร โทษต้องห้ามอาจจะประกาศต่อ อาณาจักร ท้องถิ่น หรือ ต่อบุคคล บทประกาศโทษต่อบุคคลจะลงโทษผู้หนึ่งผู้ใดโดยการระบุชื่อ
การประกาศโทษต้องห้ามต่ออาณาจักรหรือท้องถิ่นจะเป็นการห้ามเข้าร่วมพิธีศีลศักดิ์สิทธิ์ในคริสตจักรคือจากดินแดนหรืออาณาจักรที่ถูกบังคับโดยบทประกาศ โทษต้องห้ามท้องถิ่นต่ออาณาจักรเทียบเท่ากับการตัดขาดจากศาสนาที่ทำต่อบุคคล ที่จะเป็นการปิดทุกโบสถ์ในดินแดนดังกล่าว และไม่อนุญาตให้มีพิธีศีลศักดิ์สิทธิ์ใด ๆ ที่รวมทั้งการแต่งงาน การสารภาพบาป และการโปรดศีลมหาสนิท ที่ยกเว้นก็จะมีการอนุญาตให้ทำพิธีรับศีลล้างบาปได้ และ การเจิมผู้ป่วย และ การทำศาสนพิธีเนื่องในวันศักดิ์สิทธิ์ทางศาสนา
การออกบทประกาศโทษเป็นเครื่องมือที่ใช้โดยพระสันตะปาปาในยุคกลางในการแสดงอิทธิพลต่อประมุขในยุโรป เช่นในกรณีที่สมเด็จพระสันตะปาปาอินโนเซนต์ที่ 3 ทรงออกประกาศโทษต้องห้ามเป็นเวลาห้าปีต่อราชอาณาจักรอังกฤษ ระหว่างปี ค.ศ. 1208 จนถึงปี ค.ศ. 1213 หลังจากที่พระเจ้าจอห์นแห่งอังกฤษทรงปฏิเสธการแต่งตั้งสตีเฟน แลงทันเป็นอาร์ชบิชอปแห่งแคนเทอร์เบอรีโดยพระสันตะปาปา หรือในกรณีที่สมเด็จพระสันตะปาปาเกรกอรีที่ 11 ทรงออกประกาศโทษต่อเมือง ฟลอเรนซ์ในเดือนมีนาคมปี ค.ศ. 1376 ระหว่างสงครามแปดนักบุญ ขณะที่สมเด็จพระสันตะปาปาปอลที่ 5ทรงประกาศโทษต้องห้ามต่อเมืองสาธารณรัฐเวนิสในปี ค.ศ. 1606 หลังจากที่เจ้าหน้าที่ไปทำการคุมขังบาทหลวงสององค์ โรมเองก็ตกอยู่ภายใต้โทษต้องห้ามโดยสมเด็จพระสันตะปาปาเอเดรียนที่ 4 หลังจากที่เกิดการปฏิวัติที่นำโดยอาร์โนลด์แห่งเบรสเชีย
การประกาศโทษต้องห้ามอาจจะเป็นการลงโทษต่อบุคคลผู้หนึ่งผู้ใด หรือกลุ่มบุคคลก็ได้ เทียบเท่ากับการตัดขาดจากศาสนาตรงที่ผู้ที่ถูกลงโทษจะถูกห้ามมิให้เข้าร่วมในศีลศักดิ์สิทธิ์ใด ๆ หรือเข้าร่วมในพิธีสักการะของสาธารณชนแต่มิได้ห้ามผู้ถูกลงโทษจากการดำเนินการดำรงตำแหน่งทางศาสนาต่อไป
บิชอปในคริสตจักรแองกลิคันคอมมิวเนียนตามทฤษฎีแล้วยังคงมีอำนาจในการประกาศโทษต้องห้าม แต่ก็มิได้มีการปฏิบัติกันมาตั้งแต่การปฏิรูปศาสนาในอังกฤษ
ดูเพิ่ม

คริสต์ศาสนพิธี
แหล่งข้อมูลอื่น

"A Medieval Glossary of Terms". Renaissance Magazine. คลังข้อมูลเก่าเก็บจากแหล่งเดิมเมื่อ 2006-06-21. สืบค้นเมื่อ 2010-05-12.
ไช ภัควัน

ไช ภัควัน (อังกฤษ: Jai Bhagwan; 11 พฤษภาคม ค.ศ. 1985 – ) เป็นเจ้าของเหรียญเอเชียนแชมเปี้ยนชิปสองสมัย และเหรียญทองแดงในการแข่งขันกีฬาเครือจักรภพ 2010 ผู้ซึ่งเป็นตัวแทนจากประเทศอินเดียเข้าสู่การแข่งขันมวยสากลรุ่นไลท์เวท (60 กก.) ในมหกรรมกีฬาโอลิมปิกฤดูร้อน 2012 ซึ่ง ไช ภัควัน ได้พบกับคู่ชก เอนรีเก เออร์ริซอฟ ในการแข่งขันกีฬามวยสากลสมัครเล่นในโอลิมปิกฤดูร้อน 2012 รุ่นไลท์เวท ที่ซึ่งเขาเป็นฝ่ายชนะด้วยคะแนน 18–8 ในวันที่ 2 สิงหาคม พ.ศ. 2555 เขาแพ้กานี ไซลาวอฟ จากคาซัคสถาน ตกรอบไป
ไช ภัควัน ผ่านการคัดเลือกสู่การแข่งขันลอนดอนเกมส์ โดยสามารถเข้าถึงรอบรองชนะเลิศในการแข่งขันมวยสากลสมัครเล่นชิงแชมป์โลก 2011 ในบากู ใน ค.ศ. 2011 เขาได้ปรากฏตัวในรายการเรียลลิตี้เกมโชว์ ที่จัดขึ้นโดยศาห์รุข ข่าน ของรายการ Zor Ka Jhatka: Total Wipeout และเป็นหนึ่งในผู้เข้ารอบสุดท้าย
แหล่งข้อมูลอื่น

Jai Bhagwan, Profile เก็บถาวร 2012-10-19 ที่ เวย์แบ็กแมชชีน International Boxing Association
ไซซี จอมใจจอมราชันย์

| ไซซี จอมใจจอมราชันย์ |
| --- | --- |
เป็นที่รู้จักกันในชื่อ: Wo Xin Chang Dan

อักษรจีนตัวเต็ม: 臥薪嘗膽
อักษรจีนตัวย่อ: 卧薪尝胆
ความหมายตามตัวอักษร: lying on hay and tasting bile

ฮั่นยฺหวี่พินอิน: Wò Xīn Cháng Dǎn
 
 
ประเภท: ละครประวัติศาสตร์
ประเทศแหล่งกำเนิด: จีน
ภาษาต้นฉบับ: จีนกลาง
จำนวนตอน: 41
ออกอากาศ
ออกอากาศ: 10 มกราคม ค.ศ. 2007 (2007-01-10) – 24 มกราคม ค.ศ. 2007 (2007-01-24)
ไซซี จอมใจจอมราชันย์ (จีน: 卧薪尝胆,อังกฤษ: The Great Revival)  เป็นละครโทรทัศน์จีนที่ออกฉายในปีค.ศ. 2007(ในจีน) และในประเทศไทยได้ออกอากาศทาง โมเดิร์นไนน์ ทีวี เริ่มฉายเมื่อวันที่20 เมษายน พ.ศ. 2552 และฉายจบในวันที่9 มิถุนายน พ.ศ. 2552และในวันที่ 10 มิถุนายน พ.ศ. 2552ได้มีการวิจารณ์ตัวละครต่างๆโดย รศ. ดร. เสรี วงษ์มณฑาโดยฉายในวันจันทร์-พุธ เวลา 15.30-16.30น. พร้อมกันนั้นเอสทีแกรนด์มัลติมีเดียก็ได้รับลิขสิทธิ์จัดจำหน่ายภาพยนตร์จีนชุดนี้แต่เพียงผู้เดียวในประเทศไทยโดยเนื้อเรื่องนั้นเล่าถึงช่วงปลายยุคชุนชิวในสงครามระหว่างแคว้นอู๋นำโดย อู๋อ๋อง-ฟูชายและแคว้นเย่ว์นำโดยเย่ว์อ๋อง-โกวเจี้ยนโดยมี ไซซีหญิงสาวผู้ฉลาดและเลอโฉมจากแคว้นเย่ว์เป็นตัวดำเนินเรื่อง
ไชนามีเดียกรุป

ไชนามีเดียกรุป (จีน: 中央广播电视总台; พินอิน: Zhōngyāng Guǎngbō Diànshì Zǒngtái; อังกฤษ: China Media Group) เป็นกลุ่มวิสาหกิจภายใต้การบริหารของรัฐบาลจีน ถูกก่อตั้งขึ้นตามแผนการปฏิรูปหน่วยงานของพรรคคอมมิวนิสต์จีนและรัฐบาลจีน ในระหว่างการประชุมสภาประชาชนแห่งชาติจีน ครั้งที่ 13 เมื่อวันที่ 21 มีนาคม พ.ศ. 2561 โดยเป็นการรวมกิจการแพร่สัญญาณที่เป็นของรัฐบาลจีนทั้ง 3 สถานีคือ สถานีวิทยุกระจายเสียงประชาชนกลางแห่งประเทศจีน (CNR), ไชนาเรดิโออินเตอร์เนชันแนล (CRI) และสถานีวิทยุโทรทัศน์กลางแห่งประเทศจีน (CCTV) (รวมถึงโทรทัศน์ภาคบริการโลก CGTN ด้วย)
รายชื่อประธาน

| ลำดับที่ | ชื่อ | ชื่อจีน | วันเริ่มดำรงตำแหน่ง | วันสิ้นสุดตำแหน่ง | อ้างอิง |
| --- | --- | --- | --- | --- | --- |
| 1 | เชิ่น ไห่สฺยง | 慎海雄 | 21 มีนาคม พ.ศ. 2561 | ปัจจุบัน |  |
โทรทัศน์ผ่านสายเคเบิล

สายโคแอกเชียลที่ใช้ในเคเบิลทีวีไปยังบ้านเรือนที่เป็นสมาชิก
ผู้ให้บริการผ่านสายโคแอกเชียลเข้ากล่องรับสัญญาณเคเบิลทีวี ระบบดิจิตอล
แผนผังการทำงานของระบบโทรทัศน์ผ่านสายเคเบิล
โทรทัศน์ผ่านสายเคเบิล หรือเรียกอย่างง่ายว่า เคเบิลทีวี (อังกฤษ: Cable television) เป็นระบบการส่งสัญญาณรายการโทรทัศน์ไปถึงผู้ชมทางบ้านผ่านสายเคเบิล แทนการส่งสัญญาณทางอากาศ เริ่มนำมาใช้เป็นครั้งแรกในโลกเมื่อปี พ.ศ. 2491 แต่เดิมจะใช้ในภูมิประเทศที่เป็นภูเขาหรือหุบเขา เพื่อเพิ่มความสามารถในการรับภาพให้ดียิ่งขึ้น ปัจจุบันพัฒนาเป็นการส่งสัญญาณโดยใช้สายไฟเบอร์ออปติก และเป็นทางเลือกหนึ่งสำหรับการส่งสัญญาณโทรทัศน์ ระบบการบอกรับเป็นสมาชิก
โทรทัศน์ผ่านสายเคเบิลในประเทศไทย > ระดับชาติ

โทรทัศน์ผ่านสายเคเบิล ที่ได้รับสัมปทานจากองค์การสื่อสารมวลชนแห่งประเทศไทย (อ.ส.ม.ท.) เป็นรายแรกคือ บริษัท อินเตอร์เนชั่นแนล บรอดคาสติ้ง คอร์ปอเรชั่น จำกัด หรือไอบีซี เมื่อวันที่ 17 เมษายน พ.ศ. 2532 มีอายุสัมปทาน 20 ปี (ถึงวันที่ 16 เมษายน พ.ศ. 2552) โดยให้บริการทั้งระบบอนาล็อกและดิจิตอล ผ่านคลื่น, ระบบไมโครเวฟแบบบริการกระจายสัญญาณแบบหลายจุดหลายช่อง (Multichannel Multipoint Distribution Service) และจานดาวเทียมระบบ KU-Band ต่อมา ไอบีซีขอขยายระยะเวลาสัมปทานกับ อ.ส.ม.ท. อีกประมาณ 5 ปี 5 เดือน จนถึงวันที่ 30 กันยายน พ.ศ. 2557
เมื่อวันที่ 12 พฤศจิกายน พ.ศ. 2536 อ.ส.ม.ท.อนุญาตให้เพิ่มผู้ประกอบกิจการรายใหม่คือ บริษัท ยูทีวี เคเบิล เน็ตเวิร์ค จำกัด (มหาชน) หรือยูทีวี เพื่อให้เกิดการแข่งขันทางธุรกิจอย่างเป็นธรรมและสมดุล ซึ่งต่อมามีการขยายระยะเวลาสัมปทาน จนถึงวันที่ 31 ธันวาคม พ.ศ. 2562 โดยให้บริการทั้งระบบอนาล็อก และดิจิตอล ผ่านสายเคเบิลใยแก้วนำแสง และโคแอกเชียล ซึ่งต่อมามีการซื้อหุ้นและรวมกิจการกัน โดยเปลี่ยนชื่อเป็นยูบีซี ซึ่งปัจจุบันคือทรูวิชันส์